આંતરાષ્ટ્રીય યોગ દિવસ નિમિત્તે વડાપ્રધાન નરેન્દ્ર મોદીએ ઉત્તર પ્રદેશના લખઉન સ્થિત કાર્યક્રમમાં હાજરી આપી યોગ કર્યો હતો. આ કાર્યક્રમમાં ઉત્તર પ્રદેશના મુખ્યમંત્રી યોગી આદિત્યનાથ પણ હાજર રહ્યા હતા. જો કે પીએમ યોગ કાર્યક્રમમાં પહોચે તે પહેલા જ ત્યાં ભારે વરસાદ થવા લાગ્યો હતો. તેમ છતાં ભારે વરસાદમાં પણ પીએમ મોદીએ મોટી સંખ્યામાં હાજર લોકો સાથે યોગ કર્યો હતો. તો આ કાર્યક્રમમાં તેમની સાથે રામ નાઇક, ઉપમુખ્યમંત્રી કેશવ પ્રસાદ સમેત મોટી સંખ્યામાં ભાજપના કાર્યકર્તાઓ જોડાયા હતા.